Friedrich Wilhelm von Lohmann

Friedrich Wilhelm von Lohmann (Venemaal tuntud kui Fjodor Jakovlevitš, vene keeles Фёдор Яковлевич Ломен) (26. mai (vkj) 1753 Taagepera − 11. juuni 1822 Tallinn) oli Venemaa mereväelane (viitseadmiral) ja Tallinna eskaadri komandör aastatel 1809−1822.

Elulugu
Põlvnes XVIII sajandi algul Saksimaalt Lüneburgist Venemaale elama asunud aadlisuguvõsast. Tema isa oli polkovnik ja polgukomandör Jakob von Lohmann (1723−1758) ja ema Justina Elisabeth von Anrep (1725−?).Genealogisches Handbuch der baltischen Ritterschaften. Teil: Estland. Bd III. Görlitz: Verlag E. U. Starke, 1930, lk 341 . Õppis alates aastast 1766 Kroonlinnas merekadetikorpuses, mille lõpetas 1769. aastal gardemariini auastmes. Ohvitseriauastme sai 1771. aastal. 1772−1775 teenis Vahemere laevastikus. 1777. aastaks oli ta saanud leitnandiks. Järgmisel aastal komandeeriti ta Inglismaale ja ta teenis kuni 1780. aastani Inglise mereväes. Seejärel naasis Venemaale ja oli mitme sõjalaeva komandör. Osales 1788−1790 fregatikomandörina sõjas Rootsiga. 1803. aastal ülendati kontradmiraliks. 1809. aastal määrati Tallinna eskaadri komandöriks, kellena oli ametis surmani.

1803. aasta 5. veebruaril (vkj) võeti ta Eestimaa rüütelkonna matriklisse.

Mõisavaldused
1801. aastal sai ta ukaasiga 12 aastaks tasuta rendile Eži mõisa (Eschenhof). Lepingu tähtaeg oli 1807−1819, tema nimel oli see veel 1818. aastal.LAB, f. 25, Ms. 154a, L 9. 1817. aastal sai ta 12 aastaks tasuta rendile ka Pati (Pattenhof) ja Suigu (Suick) mõisad. Leping pidi jõustuma 1820. aastal ja kehtima 1832. aastani.LAB, f. 25, Ms. 154a, L 15. Tema nimel olid need veel 1825. aastal, ehkki ta oli siis juba surnud.LAB, f. 25, Ms. 154g. Pagineerimata.

Sõjaväeline karjäär
 Aasta Kuupäev Auaste 1769 10. detsember gardemariin 1771 12. märts mitšman 1777 21. aprill leitnant 1783 1. mai kaptenleitnant 1789 19. september 2. järgu kapten 1796 13. november 1. järgu kapten 1801 14. märts kapten-kommodoor 1803 9. jaanuar kontradmiral 1808 12. detsember viitseadmiral

Autasud
40px Püha Georgi ordeni IV klass (26. november 1783)
40px Püha Vladimiri ordeni IV klass (1790)
40px Püha Anna ordeni II klass (1797)
40px Püha Anna ordeni I klass (1800)
40px Püha Jeruusalemma Johannese orden (1800)

Viited

Kirjandus
Erik Amburgeri andmebaas. Nr 71985 .

Kategooria:Baltisaksa sõjaväelased
Kategooria:Püha Georgi IV klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Venemaa sõjaväelased
Kategooria:Sündinud 1753
Kategooria:Surnud 1822